Այդպիսիները քիչ չեն իմ սերնդակիցների մեջ: Եվ եթե, դեպքերի բերումով, ինձ չի հաջողվում իմ երախտագիտությունը հայտնել, ես վատ եմ զգում: Դա կարող են վկայել ինձ մոտիկից ճանաչող, ինձ հետ երկար ժամանակ աշխատած մարդիկ: Դրա համար էլ ես բաց ճակատով ու մաքուր խղճով եմ նայում բոլոր նրանց երեսին, ովքեր շփվել են ինձ հետ: Շնորհակալությունը առաքինության ցածր աստիճանն է, որ մարդիկ պարտավոր են կատարել, մինչդեռ ապերախտությունն մարդկային արատներից ամենազազրալին է: